Diari Oficial de la Generalitat Valenciana


Sumari del DOGV 5904, del 01-12-2008 (2008/13038)

Informació pública de l'inici del procediment de regularització registral, o inici del procediment d'extinció, de la Fundació Valenciana d'Atenció a la Marginació.
-------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13080


Data del document
:   27-11-2008

Organisme emissor
:   Conselleria de Justícia i Administracions Públiques

Tipus de document
:   Informació Pública

Informació pública de l'inici del procediment de regularització registral, o inici del procediment d'extinció, de la Fundació Valenciana d'Atenció a la Marginació. [2008/13010]  
Per acord de la secretària autonòmica de Justicia, de data 23 d'octubre de 2008, s'ha disposat l'obertura d'un període d'informació prèvia, en relació amb els punts que tot seguit s'exposen.  
A la vista de les dades que es troben en poder del Registre de Fundacions de la Comunitat Valenciana, es desprén que la Fundació Valenciana d'Atenció a la Marginació no ha presentat comptes, ni pressupostos econòmics anuals, des de l'any 1994. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i Llei 50/2002, de 26 de desembre, de Fundacions.  
Tampoc no consta cap sol·licitud, ni documentació, acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
Les esmentades omissions, que afecten el funcionament del Registre de Fundacions, fan procedent que el Patronat inicie els tràmits necessaris per a regularitzar-ne la situació, o, si escau, sol·licitar la seua extinció, d'acord amb allò que ha establit la normativa, i si no n'hi ha, el Protectorat podrà instar la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedeix la seua publicació en el Diari Oficial de la Comunitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indicarà, a efecte del seu coneixement íntegre i constància, que la persona interessada podrà personar-se en el termini de deu dies, comptadors des de l'endemà de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Avellanes, núm. 14 - planta baixa, de València.  
Així mateix, es concedeix un termini de deu dies, comptadors a partir de l'endemà de la present publicació o de la personació, si fa al cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puguen al·legar i presentar els documents o justificacions que s'estimen convenients.  
- Acte: regularització registral o inici del procediment d'extinció de la Fundació Valenciana d'Atenció a la Marginació.   
- Interessada: Fundació Valenciana d'Atenció a la Marginació.  
Últim domicili conegut: carrer Emperador, núm. 4, CP -46145-l'Eliana (València).  
València, 27 de novembre de 2008.- La secretària autonòmica de Justícia: Patricia Montagud Alario.